b'\n_START_ARTICLE_\nTalahuluganang Tagalog\n_START_PARAGRAPH_\nAng talahuluganang Tagalog o diksiyunaryong Tagalog, na may kaugnayan sa talahuluganang Filipino o diksiyunaryong Filipino, ay isang uri ng talahuluganan o diksiyunaryo na naglalaman ng mga salita o ng talasalitaan na nasa wikang Tagalog, o kaya ay nasa tinatawag ngayong wikang Filipino at may katumbas na mga kahulugan ng mga salitang ito. May mga talahuluganang Tagalog na maaaring kakitaan ng pamagat na talahuluganang Pilipino o diksiyunaryong Pilipino. Ang ibang mga talahuluganang Tagalog ay mayroong katumbas na nasa ibang wika upang matulungan ang mga tagapagsalinwika sa kanilang gawain ng pagsasalinwika mula sa o papunta sa wikang Tagalog o sa wikang pagsasalinan. Ilan sa mga halimbawa nito ay ang Diksiyunaryong Tagalog-Ingles na inakdaan ni Leo James English at ang Ta\xe2\x80\x99u-sug\xe2\x80\x93English\xe2\x80\x93Tagalog Dictionary na inakdaan ni Hamsali Jawali. Isa pang halimbawa ng talahuganang Tagalog ay ang Diksiyunaryong Pilipino (1973) ni Jose Villa Panganiban.'